เรื่องร้องเรียน (ไม่ระบุ) วันที่ 2023-09-24 11:36:23 — แขวงช่องนนทรี เขตยานนาวา กรุงเทพมหานคร
วันที่ 24 กันยายน 2566 ตั้งแต่วลา 18.00 น. ร้านอาหารดอน อาซาโด 
ที่หัวมุมซอยเย็นอากาศ 2 แยก 3    ปล่อยกลิ่นควันไฟและกลิ่นอาหารย่างออกมาทางปล่องควันของร้าน กระจายออกไปในอากาศ เข้ามารบกวนในที่พักอาศัยของผู้ที่อยู่ในบริเวณใกล้เคียง  กลิ่นควันไฟและอาหารย่างเข้ามารบกวนถึงในบริเวณที่จอดรถใต้ดินของอาคารชุดสุพรีมเพลส และมีกลิ่นแรงที่บริเวณโถงทางเข้าตึกที่รปภ. ประจำการ  ที่ชั้นบนของอาคาร ก็มีกลิ่นแรงตามลมเข้ามาในห้องพักอาศัย จนต้องปิดประตูระเบียงและหน้าต่างทั้งหมด เพราะได้รับความเดือดร้อนรำคาญอย่างมาก

การที่ร้านอาหารยังใช้ระบบปล่อยกลิ่นควันไฟและกลิ่นอาหารย่างออกทางปล่องควันของร้านนั้น ก่อความเดือดร้อนรำคาญแก่ผู้ที่อยู่อาศัยในบริเวณใกล้เคียงอย่างต่อเนื่อง มา 4 ปีแล้ว 

ในการแก้ไขปัญหา จำเป็นต้องเปลี่ยนระบบการระบายกลิ่นและควันไฟ โดยงดปล่อยกลิ่นและควันออกทางปล่องควันไปในอากาศ 

ขอให้สำนักงานเขตยานนาวาซึ่งได้อนุญาตให้ร้านอาหารแห่งนี้เปิดดำเนินการ แสดงความรับผิดชอบในการแก้ไขปัญหาดังกล่าวอย่างเด็ดขาดด้วย  เนื่องจากผู้อยู่อาศัยในบริเวณนี้ได้รับความเดือดร้อนอย่างมากมาเป็นเวลา 4 ปีแล้ว  และได้ทำการร้องเรียนและเรียกร้องอย่างต่อเนื่องให้มีการแก้ไขปัญหาให้จบสิ้น  แต่ก็ยังต้องทนทุกข์จากปัญหาเรื่องกลิ่นและควันไฟของร้านอาหารดอน อาซาโด มาจนถึงปัจจุบันนี้